cyanic-selkie/wikianc huggingface dataset:
רעלן הבוטולינום
שימוש ברעלן הבוטולינום כנשק כימי
לפי מספר עדויות, בזמן מלחמת העולם השנייה, ה-OSS בארצות הברית (קדם לCIA) תכנן להשתמש ברעלן כנשק כימי ופיתח כמוסות ג'לטין המכילות את הרעלן. ככל הנראה, מטרת התוכנית הייתה לשכנע פרוצות סיניות להחליק את הכמוסות לארוחותיהם של קצינים יפניים בכירים.
טאנגי אנדומבלה
קריירת מועדונים
אנדומבלה נולד בקומונה לונגג'מאו הנמצאת בפרווריה של פריז להורים שהיגרו לצרפת מהרפובליקה הדמוקרטית של קונגו. כילד אנדומבלה שיחק במספר אקדמיות בקבוצות מגוריו ושהיה בן 14 הוא התקבל לאקדמיה של גנגאן הנמצאת בחבל ברטאן שנמצא בצפון מערב צרפת. לאחר שלוש שנים באקדמיה של גנגאן, הוא עזב את האקדמיה. לאחר שנדחה על ידי מספר קבוצות בצרפת, בטענה שהוא בעודף משקל, אנדומבלה לבסוף חתם בקבוצת המילואים של אמיין. אנדומבלה שיחק שנתיים בקבוצת המילואים של אמיין ששיחקה בליגה החמישית בצרפת ולאחר שהרשים במדי קבוצת המילואים בעונת 2015/2016 הוא נכלל בסגל הקבוצה הבוגרת לעונת 2016/2017. אנדומבלה הפך לאחד השחקנים המובילים של אמיין ובאותה עונה הוא ערך 30 הופעות וכבש שני שערים ועזר לקבוצתו לסיים במקום השני בליגת המשנה ולעלות לליגה הצרפתית הבכירה.
קריירה בינלאומית
אנדומבלה שיחק בנבחרת צרפת עד גיל 21 וערך במדיה 11 הופעות. באוקטובר 2018 הוא זומן לראשונה לסגל הנבחרת הבוגרת של צרפת, וערך את הופעת הבכורה שלו ב-11 באוקטובר 2018 במשחק ידידות מול נבחרת איסלנד.
האי הקטן של בראילה
האי הקטן של בראילה מכונה גם "הביצה הקטנה של בראילה" (Balta Mică a Brăilei), כי חלק גדול מהשטח מוצף במי הדנובה. החלוקה בין השטח המוצף והשטח היבש משתנה כל הזמן לפי עונות השנה וגובה פני המים.
אור עקיבא
אפריל 1951 - מאי 1955 המתיישבים הראשונים - מעברת קיסריה
מתכנני העיר קיוו שאור עקיבא תהיה כמו קיסריה בימי תפארתו של הורדוס, אך המחסור במקומות תעסוקה הביאו לכך שרבים התדפקו על לשכת הסעד ושוכני המעברה סבלו מעוני.
ג'יי ובוב השקט
הופעות
שתי הדמויות הופיעו בסרטים הבאים:
נילס בוהר
קורות חיים
ב-25 באוגוסט 1945, עם תום מלחמת העולם השנייה, חזר בוהר לקופנהגן, ונבחר מחדש לנשיא האקדמיה הדנית לאמנויות ולמדעים. באוקטובר 1947 העניק לו פרדריק התשיעי, מלך דנמרק, את אות מסדר הפיל. בשנת 1952, עם ההחלטה על הקמת CERN, הציע בוהר שמכון המחקר החדש יוקם בקופנהגן, אך לבסוף השתכנע לתמוך במיקום שנבחר בסופו של דבר, ז'נבה. קבוצת התאוריה של CERN שכנה בקופנהגן עד הקמת מתקני הקבע שלה בז'נבה בשנת 1957.
בן סורר ומורה
חז"ל מצמצמים בדרשת הפסוקים את המקרה לנער זכר בן 13, שבנהנתנותו גם גונב מהוריו את הבשר והיין שאותם הוא 'זולל וסובא'. בנוסף חז"ל מבארים שהסיבה להריגה זו היא כדי למנוע ממנו לעשות מעשים חמורים יותר בעתיד. על פי הדיון התלמודי וההלכה, להיתכנות מצב כזה המאפשר לדון למיתה נדרשים תנאים כה רבים, כך שהמקרה נדיר ביותר ויש אף שטענו שהוא "לא היה ולא עתיד להיות".
מין
על כך מורחב גם בבריתא:.
הסברים להוצאתו להורג
בן סורר ומורה נהרג משום שהוא גנב מהוריו כסף. דבר זה מעלה תמיהה, שכן בדרך כלל עונשו של גנב אינו מיתה אלא תשלומי כפל. המשנה מתייחסת לעניין זה ואומרת שבן סורר ומורה נידון "על שם סופו" והגמרא מפרטת: כלומר, היות שהמצב העכשווי מראה על מצב עתידי בעייתי, אנו מעדיפים להורגו עכשיו, כדי למנוע דברים גרועים יותר בעתיד. המשנה מביאה שגם בא במחתרת נידון על שם סופו, על פי אותו עיקרון- הואיל וסופו להרוג את בעל הבית, התירה התורה להורגו.
המבוך
עלילת הסרט
שרה בת ה-15 נאלצת לשמור כשמרטפית על אחיה התינוק טובי, ומביעה משאלה שהגובלינים ייקחו את אחיה. מלך הגובלינים, ג'ארת, ממלא אחר משאלתה, ולוקח את אחיה לארמונו במרכז הלבירינת - מבוך מסובך ואינסופי. ג'ארת' מראה לשרה את המבוך ומודיע לה שאם היא רוצה את התינוק בחזרה עליה להגיע לארמון תוך 13 שעות בלבד. שרה חוצה את המבוך על מנת למצוא את אחיה ובדרך נתקלת בחידות ואשליות אופטיות, נכלאת באובליאט ופוגשת במבוך ביצורים ודמויות משונות כמו הוגל, הגובלין הרגזן; לודו, המפלצת החביבה שמסוגלת לשלוט בסלעים; וסר דידימוס, אביר זעיר שרוכב על כלבה של שרה.
הנאום האחרון של משה
בשבח המבוכה
רעיון דומה הביע גודמן בשני ספריו הקודמים. למשל, בחלומו של הכוזרי: המעשים (המתגלמים במצוות) חשובים יותר מן הכוונות. באשר לאמונות - ריה"ל העדיף את המבוכה ואת הספק, ולא הכריע לכאן או לכאן בשאלות של התאולוגיה, שאיננה מרכזית ביהדות.
הרלוונטיות לימינו
גודמן טוען שהרעיונות שבספר דברים הושתקו ברבות השנים, בגלל שהיו רדיקליים. חלקם אף שימשו את הביקורת הנוצרית כנגד היהדות המאוחרת, בטענה שזו שמה הדגשה יתרה של מצוות הפולחן, על חשבון מצוות ה"מוסר" (וזאת, על פי פרשנות זו, בניגוד לחזונו המקורי של משה). לדעת גודמן, כיום ראוי לחזור ולעורר את החזון הזה, משום שהוא רלוונטי למציאות החדשה של עצמאות העם היהודי בארצו.
חצר הכבוד
חצר הכבוד (בצרפתית: Cour d'Honneur) הוא מונח באדריכלות המתאר חצר בעלת שלושה צדדים, הנוצרים כאשר המבנה המרכזי מאוגף על ידי שני מבנים סימטריים המכילים חדרים משניים.
רוג'ר בייקון
חיים ויצירה
בייקון פגש את הקרדינל גי דה פולקואה, שהתעניין ברעיונות שלו וביקש ממנו לפרסם חיבור מקיף. בייקון, שהוגבל על ידי החוק הפרנציסקני האוסר לפרסם חיבורים מחוץ למסדר ללא אישור מיוחד, התמהמה בתחילה. קרדינל זה הפך לאפיפיור קלמנט הרביעי, והוא זירז את בייקון להתעלם מהאיסור ולכתוב את הספר בחשאי. בייקון עשה זאת ושלח את החיבור, ה"אופוס מאיוס", לאפיפיור ב-1267. לאחר מכן הוא שלח לו את ה"אופוס מינוס", סיכום של הרעיונות העיקריים מהחיבור הראשון. ב-1268, הוא שלח את חיבורו השלישי, ה"אופוס טרטיום", לאפיפיור, שמת באותה שנה. בייקון כבר לא היה מקורב לרשויות, ונאסר למעשה בידי המסדר הפרנציסקני בפעם השנייה ב-1278, מכיוון שניסוייו בתחום האלכימיה הערבית גרמו לכך שיואשם בכישוף. הוא נותר במאסר לעשר שנים, עד שהתערבותו של אציל אנגלי הביאה לשחרורו.
שנהבי מגידו
האוסף נמצא במבנה שנקרא על ידי החופרים "בית האוצר" בשכבה VIIA המתוארך לתקופת הברזל והוא נבנה כהמשכו ועל שרידיו של ארמון משכבה VIIB מתקופת הברונזה המאוחרת.
אמנות הגילוף בשנהב דורשת התמקצעות והיא נעשתה על ידי קבוצות אמנים שהגילוף בשנהב היה תחום התמחותם, ושימשו כנראה כאמני חצר. השנהב נחשב לחומר גלם יקר ושימש כסחורת חליפין בידי השליטים השונים.
סנטה מריה דלה סאלוטה
היסטוריה
בקיץ 1629 פשטה מגפה בעיר ונציה. המגפה נמשכה במשך כשנתיים, ונפטרו בעטייה כשליש מאוכלוסיית העיר. תהלוכות דתיות ותפילות המוניות שנערכו בכנסיית סן רוקו וכנסיית סן לורנצו גוסטיניאני לא עצרו את המגפה. בניסיון לעצור את המגפה, על פי אמונת הוונציאניאנים, הוחלט להקים כנסייה. דבר זה בוצע בעבר, כאשר בניסיון לעצור מגפה תכנן אנדראה פאלאדיו את כנסיית איל רדנטורה המוקדשת לישו הנוצרי. ב-22 באוקטובר 1630 הכריז הסנט של ונציה על הקמת כנסייה המוקדשת למרים הבתולה, שנחשבה למגינה של הרפובליקה של ונציה. עוד נקבע בהחלטה שהסנאט של העיר יבקר בכנסייה מדי שנה בתהלוכה לכבוד מרים - תהלוכה שתיקרא "חג המדונה של ההצלה" (Festa della Madonna della Salute) - התהלוכה תצא מכיכר סן מרקו דרך רובע סן מרקו אל רובע דורסודורו (בו נמצאת הכנסייה), כאשר עוברים דרך גשר סירות מיוחד שמוקם בין הרבעים מעל התעלה הגדולה לצורך התהלוכה.
בית אליוט
עונה שנייה
העונה מתחילה באביב 1924. האחיות מעסיקות את פלורנס רנבי בתפקיד מנהלת חדר העובדים. ביאטריס ואיווי מוזמנות לפריז על ידי מעצב האופנה ג'יילס קרניאק, שמציע להן חוזה של חמש שנים כמעצבות בחברה שלו. בי מתחתנת עם ג'ק מדוקס, שהיה המעסיק שלה בעבר, והם חוזרים ללונדון. איווי נשארת בפריז לעבוד בבית האופנה "Maison Gilles". שנה אחר כך, שבמהלכה ניהלה רומן עם ז'יל קרניאק חוזרת איווי לבית אליוט זוהרת ובוגרת יותר. הקריירה של ג'ק כבמאי קולנוע נמצאת במגמת עלייה. באחת ההקרנות של סרטיו פוגשת איווי את לורד אלכסנדר מונטפורד, חבר פרלמנט נשוי, ומתפתח ביניהם רומן. ג'ק וביאטריס נפרדים בשל חוסר הסכמה ביניהם בנוגע להולדת ילדים והלחץ בעבודתם. בית אליוט עומד בפני חורבן אחרי החשדות בעקבות מותו של סר דזמונד גילספי, וענייני הכספים עוברים לניהולו של ראלף סרויאן. האחיות חושדות בחוסר יושר של סרויאן, וסר אלכסנדר מונטפורד גורם לחקירה רשמית של הבנק. מתברר שסרויאן הונה את לקוחות הבנק, ולאחיות אליוט נותר מעט מאוד מחסכונותיהן והשקעותיהן.
גלאס V8
קישורים חיצוניים
(דגם "גלאס V8") (דגם "BMW גלאס V8")
צווארון לבן (סדרת טלוויזיה)
צווארון לבן (באנגלית: White Collar) היא סדרת דרמה המשכית אמריקאית שעלתה לשידור ב-23 באוקטובר 2009 בערוץ USA. יוצר הסדרה הוא ג'ף אסטין ומככבים בה טים דיקיי ומאט בומר. לסדרה הופקו 6 עונות והפרק האחרון שודר ב-18 בדצמבר 2014.
רקע כללי
ניל קאפרי הוא פושע גאון ואינטליגנט שנתפס על ידי יריבו המושבע, סוכן ה-FBI פיטר בורק, לאחר מאבק "חתול ועכבר" שנמשך שלוש שנים. לאחר ארבע שנים, קאפרי מצליח לברוח מבית כלא שמור היטב כדי למצוא את אהובתו האבודה, כשנותרו לו רק שלושה חודשים לסיום תקופת המאסר, ובורק מצליח ללכוד אותו בשנית. קאפרי מציע לבורק עזרה בפתירת תיקי פושעי צווארון לבן ושימוש בידע שלו מתוך עולם הפשע בתמורה לכך שישוחרר מהכלא תחת פיקוחו של בורק. בורק מסכים לעסקה בחשדנות רבה ועד מהרה מגלה שלקאפרי יכולות מדהימות בפתירת תיקי פשע. אף על פי שבורק מתקשה לתת אמון רב בקאפרי, הם מתחילים להתיידד, וקאפרי מצליח להצדיק פעם אחר פעם את האמון שניתן לו על ידי בורק.
עונה 1 (פרקים 1–14) – תיבת הנגינה
העונה החלה ב-23 באוקטובר 2009 והסתיימה ב-9 במרץ 2010.
קאפרי פוגש אישה מבוגרת בשם ג'ון אלינגטון (דיאן קארול). שמארחת אותו בביתה בתנאי לעזרה בעבודות הבית. בעולם.
עונה 2 (פרקים 15–30) – הצוללת
בינתיים מתברר שתיבת-הנגינה נמצאת אצל דיאנה בפקודתו של בורק שמסתיר זאת מקאפרי. אלכס מסתבכת עם פושע נוסף שמחפש אחר תיבת-הנגינה, וקאפרי בעזרת בורק מבריח אותה לאיטליה לאחר שסייעה בתפיסת רשת של גנבים. חברה של מוזי, ג'ינה, נחטפת על ידי פושעים, וקאפרי מסייע לו לחלץ אותה, תוך שהוא משתמש בשיטה הנקראת: "ההחלפה המושלמת".
עונה 3 (פרקים 31–46) – האוצר
קאפרי ומוזי מתכננים לברוח עם כל השלל במטוס, אך קאפרי מבטל את התוכנית כדי להציל את ג'ונס, סוכן ה-FBI שנזקק לעזרתו. בורק מחפש בביתו של קאפרי ונרגע כשהוא מוצא את הציור ה"שרוף", אבל לידיו מגיעה עוד פיסה שניצלה מהשריפה: רשימת פריטים חלקית של חפצי-האומנות מן הצוללת. הוא מסתיר אותה מקאפרי ומאמין שבמקרה שאחד מן הפריטים המופיעים ברשימה יצוץ – הוא יוביל אותו לגנב, קאפרי, במקרה זה. בינתיים, הוא חוזר לעבוד יד ביד עם קאפרי בלכידת פושעי צווארון לבן.
כשהצוות מתאחד – ההצלחות מגיעות, והם לוכדים פושעים רבים: דייוויד לורנס, שודד ששדד כספת של בנק מלאה ב-60 מיליון דולר; ברט גלס, מומחה אבטחה שחוטף ילדה כדי לסחוט את אביה; פול סאליבן, מנהל מחקר רפואי שניסה להעלים ראיות לרשלנות רפואית באמצעות רצח; פרנק דה-לוקה ופטריק אולירי, ראשי המאפיה של דטרויט והמאפיה האירית; סלינה תומאס וג'רלד ג'יימסון, נוכלים שרוצחים אנשים כדי לזכות בכספם; תומאס קרלייל, שודד יהלומים; סקוט ריברס, שודד צעיר ומוכשר שגונב חפצים בזבזניים מאנשים עשירים; קורט בראור, האקר שגנב 125 מיליון דולר מבנק; ואן-הורן, קומנדר לשעבר בחיל הים, מנהל חברת אבטחה ומבריח בקנה מידה בינלאומי; ראקל לארוק, מומחית לעת המצרית העתיקה ששדדה חפצי אומנות רבים; אליוט ריצ'מונד, סוחר נשק בינלאומי; רופוס, פושע פשוט שמוזי הסגיר למען אחד המבצעים; לאונרד גרנט, פושע שחטף את אליזבת' בשביל קלר; אנדי וודס, אחראי התרמות בבית-ספר שגונב את כספי התרומות; בן ורבקה ראיין וקונור ביילי, שודדים שגנבו כספת ממלון עם 7.5 מיליון דולר במזומן; בריאן מקנזי, סגן הנשיא של סניף ניו יורק של חברת הביטוח "סטרלינג בוש" שמואשם ברצח ובשוד של כינור סטרדיוואריוס עתיק ורוברט ווית'רו ג'וניור, בעל רשת מלונות ומפעיל רשתות לגנבת חפצי אומנות.
קאפרי מגלה שקיימת כזו רשימה, ומקפיא את מכירת האומנות. הוא מניח שהרשימה נמצאת אצל הסוכנת דיאנה, אבל לא מצליח לגנוב זאת ממנה. היא מעבירה אותה לסוכנת אחרת שמעבירה את הרשימה לוושינגטון. בינתיים, קאפרי ושרה אליס מתאהבים יותר ויותר.
קלר מערים על קאפרי ומראה לו במצלמה שהוא חשף את מיקום האוצר ועכשיו הוא מרוקן אותו. קאפרי בתגובה מזדרז למקום האוצר, אבל בדרך מגלה מוזי שקלר שיקר על קאפרי ולא הצליח למצוא את מיקום האוצר. הם מסיקים שקלר עשה זאת כדי לעקוב אחרי קאפרי למיקומו של האוצר, וטומנים לקלר מלכודת בכך שהולכים למקום אחר ומזמינים לשם את ה-FBI.
עונה 4 (פרקים 47–62) – תיבת הראיות
קולינס יורה ברגלו של קאפרי כדי למנוע ממנו להתנייד בקלות, אך בתרגיל ערמומי מוזי ובורק מצליחים לשחרר אותו. בינתיים, בורק נזכר שהוא מזהה את פרצופו של דובס כרוברט מקליש, מבוקש מספר 4 כבר 20 שנים ברשימת המבוקשים של ה-FBI.
קאפרי הכועס מגיע לביתו, שם הוא מוצא את סם שמסביר לו שהוא החליט ללכת עד הסוף במטרה להפיל את השוטרים המושחתים שנותרו ולגלות את האמת. הם מחליטים להציב את סם כפיתיון, וכשמישהו ינסה לתפוס אותו – הם יעקבו אחריו עד למפעיל שלו, וכך יחשפו את האמת.
קאפרי כועס מאוד על אביו בשל כל מה שעשה, כולל העובדה שרימה אותו ואת אלן, ומבקש מאביו שיספר לו בדיוק מה היה אז, כשמצאו אותו ליד גופת מפקדו עם אקדח שעליו טביעות אצבעותיו.
בתחילה הוא עבד עבור משפחת פלין, אבל בשלב כלשהו הוא סירב להמשיך. פלין האב שלח אותו למשימה אחרונה, שעליה יספר לו מפקדו. ג'יימס הגיע למקום המפגש ומצא שם את גופת מפקדו שנורה באמצעות האקדח השני שלו שנגנב מתאו. בדיוק כשבדק דופק למפקדו – הגיעה לשם אלן ועצרה אותו על רצח.
הסוכנת קאלווי מגלה שקאפרי השתמש בסורק ומצליחה לשחזר חלק מהחומר שהיה בתוכו. היא מגלה מהתוצאות שקאפרי השתמש בסורק כדי לסרוק את בניין ה"אמפייר סטייט" בין הקומה ה-33 לקומה ה-61. היא שולחת צוות של האף.בי. איי. לסרוק את הקומות האלו ולמצוא את התיבה.
עונה 6 (פרקים 76–81) – הפנתרים הוורודים
בורק ומוזי מגיעים למסקנה שקאפרי לא ברח, אלא נחטף. הם מאמינים שלרבקה יש קשר לזה ומנסים לשכנע אותה שתעזור להם למען שלומו של קאפרי, לא תמורת עסקה, אלא משום שהיא אוהבת אותו. היא מסגירה להם את שמו של החוטף – ג'ים בות', גנב בעל רזומה מרשים.
דמויות
כמו כן, מופיעים בסדרה כאורחים שחקנים מפורסמים רבים, כמו: קתרין שינדל, גרג הנרי, ג'קסון ראת'בון, מיה מאסטרו, טובין בל, דני מסטרסון, ג'ונתן טאקר, ריצ'רד שיף, לנה הידי, גראהם פיליפס, רג'י לי, אדם גולדברג, מירצ'ה מונרו, שרה וינטר, קרלו רוטה , ג'יין אטקינסון ועוד.
מעיין שטוב
בירושלים
בני המשפחה שכרו חמש חנויות קטנות מאת יורשי עזבון חיים ולירו, בעל קרקעות במרכז העיר, והם פרסמו מודעה: "בקרוב ייפתח בית מסחר לכל מיני סחורות מצרכים מעין שטוב רח' יפו, פינת צ'נסלור. תחכו - בכל קנייה תחסכו". לאחר הקמת המדינה שמו של רחוב צ'נסלור שונה לשטראוס.
החלטת ההריסה
הוועדה המחוזית של ירושלים החליטה בשנת 2008 להרוס את המבנה שבו שוכנת החנות, בנימוק: "בינוי גבוה יאפשר את שדרוגו וחיזוקו של מרכז העיר". הוחלט כי רק בניין אחד ישומר בשלמותו - בית ולירו, שבפינה הדרום-מערבית של הצומת, בנימוק שמוטבע בו שלט לכבוד המלך הבריטי ג'ורג' החמישי.
פטריק אלן
מנהיג אדוונטיסטי
אלן ביקש להיטבל לראשונה כשהיה בן תשע, אך משפחתו התנגדה בתחילה לרעיון. ב-15 בספטמבר 1962, בגיל אחת עשרה, הוטבל אלן על ידי כנסיית האדוונטיסטים של יום השביעי. לאחר למעלה מעשור כמורה, אלן עזב את קריירת ההוראה ונסע לאוניברסיטת אנדרוס בארצות הברית, שם קיבל תואר ראשון בהיסטוריה ודת בשנת 1985 ותואר שני באמנויות בתאולוגיה שיטתית כעבור כשנה.
אנרי בקרל
פרסים ואותות הוקרה
בשנת 1903 זכה בפרס נובל לפיזיקה על גילויו בתחום הרדיואקטיביות. באותה שנה זכו גם פייר קירי ומארי קירי בפרס, בזכות מחקריהם שהתאפשרו בשל תגליותיו של בקרל עצמו.
האסטרואיד 6914 Becquerel נקרא על שמו.
אוניברסיטת הומבולדט של ברלין
גרמניה המזרחית
לאחר מלחמת העולם השנייה, הייתה האוניברסיטה בשטח של הסקטור הסובייטי ובכך הייתה בשטחה של ברלין המזרחית, בירת גרמניה המזרחית. ב-1946 נפתחה האוניברסיטה מחדש וצוות העובדים שבה, כמו גם הסטודנטים נבחרו בקפידה גם לפי הישגיהם אך גם לפי מידת נאמנותם למפלגת האיחוד הסוציאליסטי, המפלגה הקומוניסטית ששלטה בגרמניה המזרחית. כתגובה לכך, נפתחה ב-1948 בברלין המערבית האוניברסיטה החופשית של ברלין. ב-1949 שונה שמה של האוניברסיטה לשמה הנוכחי, כאות הוקרה למייסדה, וילהלם פון הומבולדט. לאורך השנים צברה שם עולמי והייתה לבין היוקרתיות שבגרמניה המזרחית. על אף התסיסה הגוברת של סוף שנות ה-80, צוות העובדים והתלמידים של האוניברסיטה לא לקחו חלק בתנועות ההתנגדות לשלטון ובחרו ב-1990 ליושב ראש האוניברסיטה חבר מפלגת האיחוד הסוציאליסטי ומרגל בשטאזי בדימוס, הנריך פינק.
גרף מיתרי
בתורת הגרפים, גרף מיתרי הוא גרף שבו כל מעגל באורך 4 או יותר מכיל מיתר, שהוא צלע המחברת בין שני צמתים לא-רצופים במעגל. בניסוח אחר, G הוא גרף מיתרי אם אין לו תת גרף מושרה שהוא מעגל באורך 4 או יותר.
צמתים סימפליקליים וסדר הסרה מושלם
צומת סימפליקלי (simplicial) הוא צומת שקבוצת השכנים שלו מהווה קליקה. גרף מיתרי תמיד מכיל קודקוד סימפליקלי
הוא סדר הסרה מושלם אם לכל
יוסף אחיטוב
הגותו
אבי שגיא הגדיר את אחיטוב כ'מבקר חברתי מעורב'. במרכז עולמו הרוחני עמדה הקהילה שבתוכה חי ופעל, הקיבוץ הדתי והציונות הדתית.
אחיטוב עסק בנושא הצניעות כמושג הלכתי המשקף בין השאר אידאולוגיה דתית מודרנית ופוליטית, ובשאלה כיצד התפתח העיסוק הדתי והתרבותי סביב נושא זה ביהדות, והתרבה העיסוק בו בציונות הדתית בשנים האחרונות.
הצבא הפרתי
הטקטיקה של הצבא הפרתי
הטקטיקה של הקטפרקטים התבססה בראש ובראשונה על הסתערות הלם חזיתית, קרי חתירה לקרב מגע מול השורות הראשונות של האויב ודחיקתן לאחור. עם זאת, כפי שנראה בקרב חרן, במידה והקטפרקטים ראו מבנה מאורגן ועמוק של רגלים הם העדיפו לסגת ולתקוף מהאגף או מהעורף או לחלופין לחכות לשברים במבנה ואז לתקוף אותו חזיתית. בחרן שימשו הקטפרקטים מספר פעמים כמעין פטיש הדוחק את הרגלים למקומות צרים. הטקטיקה של הקשתים הרכובים התבססה על הטרדה של האויב בירי חיצים תוך הימנעות מקרב. במידה והאויב הסתער לעברם נקטו הפרתים בנסיגה תוך כדי ירי לאחור, הירייה הפרתית המפורסמת (Parthian Shot). כהכללה ניתן לומר שהפרשים הקלים הטרידו את האויב עד שניבעו פרצות במבנהו לתוכן הסתערו הקטפרקטים. נוסף על כך השתמשו הפרתים בנסיגה טקטית, שמטרתה משיכת האויב מעמדתו ואז ניצול הניידות הגבוהה שלהם כדי לכתרו ולהשמידו.
אורג שתפן
מארג החיים בקן
האורגים מתחזקים את הקן הגדול לאורך כל השנה. בתוך קיני העשבים נשמרות טמפרטורות נוחות הן בימים החמים והן בלילות הקרים, המאפשרות לאורגים להטיל ביצים כמה פעמים בשנה. ההטלה מתקיימת כאשר יורד מספיק גשם, המביא בעקבותיו חרקים המשמשים למזון. ההורים נעזרים בציפורים צעירות בגידול הגוזלים, לעיתים גם ציפורים שאינם מבני המשפחה.
יחסי סלובקיה–סן מרינו
יחסי סלובקיה-סן מרינו הם היחסים הדיפלומטיים שבין הרפובליקה הסלובקית לבין הרפובליקה המרוממת של סן מרינו.
עקרון המקסימום של האוסדורף
ניסוח שקול
על מנת להוכיח שניסוח זה נובע מעקרון המקסימום, נניח כי A היא קבוצה סדורה חלקית. אזי \varnothing מהווה שרשרת ב-A, כלומר קיימת שרשרת מקסימלית ב-A המכילה את \varnothing, ובפרט ב-A קיימת שרשרת מקסימלית.
דרונגו מפויח
טקסונומיה ואטימולוגיה
שם הסוג Dicrurus מגיע מהמילה היוונית dikros - ממוזלג, ו-ouros - זנב. שם המין הספציפי leucophaeus גם הוא מיוונית מהמילה leukophaios שמשמעותה אפור-לבנבן, צבע אפר (leukos לבן; phaios חשוך, כהה).
סה
הסה כיום
כיום יש מעט מאוד נגני סה והסה נחשב ככלי "נכחד". נגן הסה הראוי לציון היחידי במאה ה-20 היה וו ג'ינגלו, נגן צ'ין במקור. ישנם גם מעט טבלטורות, רוב הטבלטורות הקיימות הן תווי ליווי ל"צ'ין".
לאחרונה, העניין בסה קם לתחייה, ונגנים נוספים לומדים את הסה. מספר מפעלים מייצרים סה מודרניים עם מיתרי מתכת על מנת לאפשר שילוב סה במוזיקה מודרנית.
משה אברמסון
לאחר העלייה ארצה
ב-1912 קיבל משה אברמסון הצעה משמעון גולדמן לנהל את האורווה ומשק החי בחוות פוריה המתחדשת. אברמסון הסכים והמשפחה המצומצמת (ההורים ושלושת הילדים הצעירים) עברה לגור בבית במתחם החווה. בתקופת מלחמת העולם הראשונה הייתה חוות פוריה בין היישובים שנפגעו מרדיפת הטורקים עד שנסגרה והמשפחה חזרה למושבה כנרת.
בשנים שלאחר המלחמה החל אברמסון לאפות ולמכור לחם לאנשי המושבה ולישובים הקרובים. רבים מילדיו וחתניו שהיו מיוצאי השומר ופעילים ביטחונית השתמשו בבית בכנרת להסתרת כלי נשק.
במוצאי יום מנוחה
כותב הפיוט
כפי שמעיד האקרוסטיכון, הרב יעקב הוא כותב הפיוט. בנוסח המקובל של הפיוט, האקרוסטיכון הוא "יעקב מנוי", אולם בנוסח הנמצא בכתבי היד (והוא הנוסח המובא כאן) של הפיוט האקרוסטיכון הוא 'יעקב מן יריחו', אך אין הכוונה לעיר יריחו שבארץ ישראל, אלא לעיר לוניל מפרובאנס שבדרום צרפת, שקיבלה את הכינוי 'יריחו' בפיהם של היהודים (משום ש-Luna משמעו ירח).
תוכן הפיוט
את סוף הפיוט (המקורי) חותמות מילים מן השורש ש.מ.ח. בשל המשפטים הללו; "יְהִי הַחֹדֶשׁ הַזֶּה / כִּנְבוּאַת אֲבִי חוֹזֶה / וְיִשָּׁמַע בְּבַיִת זֶה / קוֹל שָׂשׂוֹן וְקוֹל שִׂמְחָה" היו שחשבו כי הפיוט נכתב למוצאי שבת של ראש חודש או למוצאי שבת שמברכים בה את הלבנה.
יחסי ספרד–סרביה
יחסי ספרד–סרביה הם יחסי החוץ הדו צדדיים, השיתופיים, הפוליטיים והמדיניים בין סרביה לבין ספרד.
אינטראקציית שחלוף
תיאור ה"כוח"
לפעמים אינטראקציית שחלוף נקראת כוח שחלוף. עם זאת, אינטראקציית שחלוף היא אפקט מכני קוונטי גרידא ואינה מתארת כוח אמיתי. כמו כן, אין להחליף בינה לבין כוחות שחלוף הנוצרים על ידי שחלוף בין נושאי כוח (בוזוני כיול), דוגמת הכוח האלקטרומגנטי הנוצר בין שני אלקטרונים על ידי חילופי פוטון, או הכוח החזק בין שני קוורקים הנוצרים על ידי חילופי גלואון.
הכללת ספין
על מנת לקבל את פונקציית הגל הכוללת האנטי סימטרית, קומבינציות הספין האלו צריכות להיות משולבות עם משוואות (1) ו-(2).פונקציות הגל הכוללות המתקבלות, המכונות אורביטלי - ספין, נכתבות כדטרמיננטות סלייטר (למעשה, כמכפלת פונקציות הגל המרחביות והספיניות). כאשר פונקציית הגל האורביטלית היא סימטרית (2),פונקציית הגל הספינית חייבת להיות אנטי סימטרית (משוואה (7) בסימן -), ולהפך. בהתאם לכך, E_{+} תואמת את הפתרון המרחבי הסימטרי / סינגלט-ספין ו-E_{-} תואמת לפתרון המרחבי האנטי סימטרי/ טריפלט-ספין.
מגבלות של המילטוניאן הייזנברג ומודל האלקטרונים הקשורים בחומר מוצק
היות שהמילטוניאן הייזנברג מניח שהאלקטרונים המעורבים באינטראקציית השחלוף קשורים לאטום (בהקשר של מודל הייטלר-לונדון, או תאוריית הקשר הערכי) זה מודל הולם להסברת התכונות מגנטיות של מוצקים שאינם מולקולריים בעלי בידוד חשמלי יוני או קוולנטי צר סרט שבהם תמונה זו היא סבירה. עם זאת, הערכות תאורטיות של אינטגרל השחלוף, J_{ex} למוצקים שאינם מולקולריים המציגות מוליכות מתכתיות שבה האלקטרונים האחראים לפרומגנטיות הם נודדים (itinerant; למשל ברזל, ניקל, קובלט) נותנים ערכים קטנים מדי או בעלי סימן שגוי של קבוע השחלוף במשוואה (14),J (למשל כפי שהוערך מטמפרטורות קירי באמצעות TC ≈ 2⟨J⟩ / 3kB כאשר ⟨J⟩ היא אינטראקציית השחלוף הממוצעת עבור כל המיקומים האפשריים של האלקטרונים).לכן, מודל הייזנברג לא יכול להסביר את הפרומגנטיות אשר נצפתה בחומרים אלה.
נשיא אוסטריה
תולדות המשרה
קודם לקריסתה של האימפריה האוסטרו-הונגרית הרב-לאומית, לקראת סיומה של מלחמת העולם הראשונה, היו השטחים המהווים היום את הרפובליקה של אוסטריה, חלק ממונרכיה שבה קיסר היה ראש המדינה וראש הרשות המבצעת. האימפריה החלה להתפורר באופן בולט בסוף שנת 1917 והתפרקה למספר מדינות לאום עצמאיות במהלך השנים הבאות.
במקור הגדירה החוקה את אוסטריה כרפובליקה פרלמנטרית. מלכתחילה, החוקה הייתה פרלמנטרית במאפייניה. הפרלמנט הדו-בתי, שכונה האספה הלאומית, לא רק החזיק בסמכויות חקיקה, אלא גם מילא תפקיד ביצועי. הקבינט מונה על ידי המועצה הלאומית ולא על ידי הנשיא, שנבחר על ידי שני בתי האספה הפדרלית ולא על ידי העם. תקופת כהונתו של הנשיא ארכה ארבע שנים ולא שש. הנשיא היה אחראי בפני האספה הפדרלית ובמיוחד, לא הייתה לו הסמכות לפטר את המועצה הלאומית. מאחר שגם לא הייתה לו אף ההשפעה על מינויים של שופטי בית המשפט לחוקה, הוגבל תפקידו של הנשיא להיות כמעט כולו טקסי.
השיטה הפרלמנטרית שנקבעה בחוקה הייתה מאוד בלתי פופולרית, בכל אופן, בקרב חברי תנועת "משמר המולדת" (Heimwehr) הסמכותניים במהלך שנות העשרים של המאה ה-20. תנועת משמר המולדת הייתה בעד שיטה שתעניק סמכויות רבות יותר לראש המדינה ובסופו של דבר הטילה את מוראה על הממסד הפוליטי כדי שיתקן תיקון לחוקה שיבטא במדויק את העיקרון הזה. ב-29 בדצמבר 1929, תוקנה החוקה כך שניתנו לנשיא הסמכויות הביצועיות והחוקתיות הכוללות שבהן הוא מחזיק עד היום. כמו כן נקבע בתיקון זה שהנשיא ייבחר בבחירות כלליות לתקופה של שש שנים. המועד לבחירות הראשונות נקבע ל-1934. יחד עם זאת, עקב הגידול בממדי השפל הגדול ברחבי העולם, הסכימו כל המפלגות להשעות את מועד הבחירות כדי שמיקלס ייבחר מחדש על ידי הפרלמנט.
רק שלוש שנים לאחר מכן, הביאה מפלגת חזית המולדת האוסטרית, ברית של תנועת "משמר המולדת" עם המפלגה הנוצרית-סוציאלית, לקריסתו של המשטר הפרלמנטרי באוסטריה וביטלה באופן רשמי את החוקה החל מ-1 במאי 1934. אף שאוסטריה הייתה אז דיקטטורה בכל המובנים למעט בשמה, הסמכויות רוכזו בידיו של הקנצלר ולא בידי הנשיא. ממיקלס נלקחו כל הסמכויות שהוענקו לו ב-1929, אך הוא הסכים להוות עלה תאנה לצורך המשכיות הממשל. הוא לא נותר חסר סמכויות לחלוטין. במהלך משבר האנשלוס הוא הביע התנגדות לדרישותיהם של הנאצים. מבחינה טכנית נותר מיקלס נשיא עד ל-13 במרץ 1938, היום בו סופחה אוסטריה על ידי גרמניה הנאצית ואיבדה את ריבונותה.
יחסי זימבבואה–חוף השנהב
כלכלת זימבבואה
מאז ההפיכה בזימבבואה מתחילה הכלכלה להשתקם.
סחר
בשנת 2015 ייצאה חוף השנהב לזימבבואה סחורה בשווי 117 אלף דולר אמריקאי כל הסחורה הייתה מוצרי יופי, עיקרה היה מוצרים קוסמטיים וחלקה השני בגודלו היה תכשירים לשיער. באותה השנה ייצאה זימבבואה לחוף השנהב אבני בניין בשווי 34.5 אלף דולר אמריקאי.
Out of the Woods
הופעה וגרסאות כיסוי
ב-23 באוקטובר היא הופיעה לראשונה עם השיר בתוכנית האירוח של ג'ימי קימל בעקבות כך שיצא כסינגל שיווקי. לאחר מכן, היא הופיעה עימו במסגרת פרויקט מיוחד של iHeartRadio, במהלכו ביצעה גם מספר שירים נוספים. ב-3 בדצמבר 2015 היא חזרה לקדם את השיר כאשר הופיעה איתו בגרסת פסנתר בתוכנית רדיו אוסטרלית.
חדקן לבן
מאפיינים פיזיים ומראה
יש כ-11–14 חוליות שריון בחלק העליון, בעל סנפיר גבי, 38–48 חוליות שריון צדיות ו9–12 חוליות שריון בטניות בכל צד. צבע מעטפת השריון הוא אפור, כסוף או חום אפרפר. הסנפירים בדרך כלל בצבע אפור כהה. באזור התחתון הוא לבן. יש לו 4 מחושים שבעזרתם הוא שולח מזון לאזור הפה (חסר השיניים) שלו.
אזור מחיה ורבייה
החדקן הלבן מיומן במציאת מזון בסחף, בשל חוש הטעם וחוש הריח המעולים. כאשר המזון אינו מספק, הם מסוגלים גם לעבור למים רדודים ולאכול צדפות החיות במים המתוקים.
גלוית מרב
בין שלושת המרכיבים של גלוית מרב - בול, חותמת, גלויה - צריכה להיות התאמה מרבית. ההתאמה היא של הנושא, של המועד (תאריך החותמת קשור בנושא), ושל המקום. ההתאמה המרבית נותנת את השם לפריט הבולאי הזה, והוא נקרא "גלוית מרב". התחביב של הכנה ואיסוף גלויות מרב נקרא מקסימפיליה (Maximaphily).
הערות שוליים
Maximaphilie
מלאנז'ה
לאחר קבלת העצמאות
נסיגת הפורטוגלים מאנגולה, קבלת העצמאות ולאחר מכן מלחמת האזרחים באנגולה בשנים 1975–2002 הקשו מאוד על ייצור הכותנה, הקפה והתירס. מלאנז'ה נהרסה חלקית במהלך מלחמת האזרחים אך מאמצי בניה מחדש בשנים שלאחר סיום המלחמה הצליחו להניע תהליך של פיתוח העיר וסביבותיה.
אאוטבריין
מוצרים
פלטפורמת הפרסום המשתלב (״נייטיב״) של אאוטבריין עושה שימוש בפרסום מטורגט על מנת להציג לגולשים תכנים ופרסומות המשתלבות בתוכן של האתר המארח ומבלי להפריע לחוויית הגלישה.
קן בונס
קולנוע וטלוויזיה
בונס גילם את פאבליקן מס' 7 בסרט "סוף העולם" משנת 2013. באותה שנה פורסם שבונס הצטרף לצוות שחקני הסדרה "אטלנטיס". ב-2014 השתתף בסרט האפי "אקסודוס: אלים ומלכים". ב-2016 הופיע בסדרת הטלוויזיה ההיסטורית "מדיצ'י".
לינטון טאונס
קריירה
ב-1985 יצא לאירופה, הצטרף לריאל מדריד וזכה איתה באליפות הליגה ובגביע המלך הספרדי בכדורסל. בעונה שאחרי עבר לסאטורן קלן הגרמנית בהדרכתו של המאמן הישראלי רלף קליין וזכה איתה באליפות גרמניה.
בשנת 1992 שב לישראל ושיחק בשורות מכבי ראשון לציון בשורותיה קלע 22.5 נקודות למשחק בליגה הסדירה. לאחר העונה שב לספרד, בה החל את הקריירה האירופית ושיחק עונה בפרול, שלוש עונות במנרסה שאיתה זכה בגביע הספרדי, עונה בלוגו ושנה אית בחיחון.
אקסיומת ההיקפיות
משמעות האקסיומה היא שיחס השייכות מגדיר חד משמעי את הקבוצה. בפרט, האקסיומה שוללת את קיומם של האטומים - שהם אובייקטים שונים זה מזה חסרי איברים, כיוון שהיא מבטיחה שכל אובייקט כזה יהיה שווה לקבוצה הריקה.
אקסיומת ההיקפיות יכולה להיחשב גם כהגדרה של מושג השוויון בין זוג קבוצות. במובן הזה, ניתן לעבוד בשפה שאיננה מכילה את סימן השוויון ולהגדיר אותו בהתאם לאקסיומה. במקרה הזה יש לשנות את האקסיומה: אם לכל x מתקיים x שייך ל-A אם ורק אם x שייך ל-B, אז לכל C יתקיים ש-A שייך ל-C אם ורק אם B שייך ל-C.
הרברט הובר
אוסטרליה
לאחר מכן קודם הובר לניהול מכרה בסין, ונפרד מחברתו מימי האוניברסיטה, לו הנרי.
פעולות הצלה באירופה ובבלגיה
במהלך אותה התקופה, הותיר הובר רושם על השגריר האמריקני בבריטניה, וולטר פייג'. במזכר מ-30 בדצמבר 1916, כתב פייג' שהובר יצליח במחלקת המדינה, בגלל הצלחתו במשא ומתן עם הממשלות הזרות. הממשלה הבריטית, לטענת פייג', הציעה להובר אזרחות בריטית ותפקיד בכיר בממשלה, אולם הוא סירב לוותר על אזרחותו האמריקנית.
פעולות הצלה לאחר המלחמה
הובר אסף מידע על המלחמה, ותרם לשם כך את כל המסמכים מתקופת פעילותו במלחמה. עלונים, פרסומים, מסמכים ממשלתיים, עיתונים, כרזות וחומרים אחרים נאספו, וכיום הם נמצאים באמתחתו של "מכון הובר".
יעילות
לאחר שעבד עם מנהל המזון, הפך הובר לנשיא איגוד המהנדסים של ארצות הברית. הוא התמקד בהקטנת הבזבוז והעלאת היעילות. הוא ניסח תוכנית לבדיקת הבזבזנות בסקטור התעשייתי, והתמקד בפועלים. הדו"ח שהפיץ התפרסם מאוד.
מזכיר המסחר
כמזכיר, וכנשיא לאחר מכן, שינה הובר את מערכת היחסים בין העסקים והממשלה. בניגוד לעמדתם של רוזוולט, של ויליאם הווארד טאפט ושל וודרו וילסון, שדגלו בייעוץ עסקי בלבד, רצה הובר להפוך את מחלקת המסחר לארגון שירותים עוצמתי, שיוכל לאכוף שיתופי פעולה בין הממשלה והעסקים. מחלקת המשפטים וועדת הסחר הפדרלית התנגדו למטרותיו של הובר, אולם בית המשפט של ארצות הברית קבע שמדיניותו שירתו את טובת הציבור, והובילו למחירים נמוכים יותר ללא בזבוז.
ועידות רדיו
הובר תרם לפרויקטים מרכזיים לבקרה על שיטפונות והפקת חשמל. כשהתעשייה האווירית התפתחה, ארגן הובר וועידה כדי לקדם כללים בטיסה. הוא ארגן תרומות כדי לקדם חינוך בריא בבתי ספר.
השיטפון במיסיסיפי
עם עזרה מצד תאגיד רוקפלר, ארגן הובר יחידות רפואיות שיעבדו באזורים המוצפים במשך שנה. העובדים חיסלו מחלות שונות באזורים רבים. עבודתו בנושא הביאה לו כותרות. לטענתו, ההצלחה הגדולה בעבודת הצדקה לא הייתה אספקת עזרה ממשלתית, אלא עזרה לאזרחים פרטיים לארגן את מרב העזרה האפשרית.
מדיניות פנים
בנוגע לעוני, טען הובר ש"אנו קרובים היום באמריקה יותר מאשר אי פעם לחיסול העוני... עוד לא הגענו למטרה, אבל אם תינתן לנו ההזדמנות להמשיך במדיניות של שמונה השנים האחרונות, נגיע בקרוב, בעזרת האל, ליום הזה." בתוך כמה חודשים, נפילת הבורסה התרחשה, והכלכלה הידרדרה אל השפל הגדול.
יחסי חוץ
לאחר שנקבעה ב-1930 המדיניות כלפי דרום אמריקה, החל הובר לנסח את מה שהפך ל"מדיניות השכן הטוב" של ממשל רוזוולט. הוא הוציא את החיילים האמריקנים מניקרגואה ומהאיטי. הוא גם הציע אמברגו צבאי על אמריקה הלטינית והקטנה בשליש של הכוח הימי העולמי. מדיניות ההתערבות של רוזוולט נמחקה ממדיניות החוץ האמריקנית. בתגובה לפלישה היפנית אל מנצ'וריה, הוא ומזכיר המדינה הנרי סטימסון ניסחו את "מדיניות סטימסון", שטענה שארצות הברית לא תכיר בטריטוריות שנכבשו בכוח.
השפל הגדול
כלכלנים שהתנגדו להובר טענו שמדיניותו שתמכה בפועלים גרמה לאובדן של שני שלישים מהתוצר הלאומי, ורק החמירו את המיתון. ההיסטוריונים הכלכליים לא מקבלים זאת.
הבחירות ב-1932
במסע הבחירות שלו ברחבי המדינה, ספג הובר את ההתנגדות העזה ביותר כלפי נשיא מכהן. חוץ מכך שמכוניותיו והרכבת שלו נרגמו בביצים ובפירות רקובים, היו קריאות גנאי רבות במהלך נאומיו, ובכמה מקרים, השירות החשאי של ארצות הברית נאלץ למנוע ניסיונות להתנקש בו מצד אזרחים כועסים, כולל מקרים בהם התקרב אליו אזרח עם מקלות דינמיט, ואזרח אחר שניסה לפגוע במסילת הרכבת בזמן שהנשיא נסע בה.
מתנגד לניו דיל
בנוגע לחירות, טען הובר שהניו דיל ירחיב את כוחה של הממשלה עד שזאת תפגע בזכויותיהם של האמריקנים. הוא חשש שהביורוקרטיה שנוצרה מהניו דיל תנהל את חייהם של אנשים.
ב-1936, קיווה הובר שהרפובליקנים יבחרו בו להיות המועמד הנשיאותי, כדי שיתמודד מול רוזוולט. אף על פי שכמה צירים תמכו בו, לא הייתה לו תמיכה משמעותית. הוא תמך במושל קנזס אלף לנדון, ונאם כנגד הניו דיל. הוא הרגיש שרוזוולט מתקרב לפאשיזם האירופאי בעזרת הניו דיל. אף על פי שהובר לא היה המועמד, הדמוקרטים התעלמו מלנדון ותקפו את הובר, תוך כדי שהם מזהירים שניצחון של לנדון יהפוך את הובר לכוח המניע מאחורי הנשיא. רוזוולט ניצח ב-46 מתוך 48 מדינות, וניצח את לנדון בחבר האלקטורים, ואת המפלגה הרפובליקנית בקונגרס.
ב-1939, מונה הובר לנשיא הכבוד של איגוד טולסטוי, שמטרתו לעזור לפליטים רוסים. הוא שירת בתפקיד עד מותו.
מורשתו והנצחתו
ב-10 בדצמבר 2008, חשפו נינתו של הובר, מרגרט, ונשיא הסנאט של פוארטו ריקו, פסל ברונזה בגודל טבעי של הובר בבירת פוארטו ריקו (סן חואן). הפסל הוא אחד משבעה שמכבד את הנשיאים שביקרו בפוארטו ריקו במהלך כהונתם.
האסטרואיד 932 Hooveria שהתגלה על ידי יוהאן פאליזה, נקרא על שמו ב-1922, כהוקרה על הסיוע שנתן לאוסטריה לאחר מלחמת העולם הראשונה. לאחר שסיים את כהונתו כנשיא, האסטרואיד 1363 Herberta שהתגלה על ידי ג'וזף דלפורטה נקרא גם על שמו בזמן ביקורו בבלגיה ב-1938. הובר היה אחראי על ועדת הסיוע לבלגיה.
מינרלים סיליקטיים
ציקלוסיליקטים
מבנה זה הוא נדיר יחסית ולכן מחלקה זו מכיל מספר מועט יחסית של מינרלים, אבל המבנה ההדוק יוצר מינרלים בעלי קשיות ניכרת ולכן יש במחלקה זו לא מעט אבני חן.
נמל התעופה הבין-לאומי פאפוס
הנמל
נמל התעופה נפתח בשנת 1982 כ-6.5 קילומטרים מדרום-מזרח לפאפוס, על חוף הים. בשנת 2006 הועבר הנמל (כמו גם נמל התעופה בלרנקה) לניהולה של החברה Hermes Airports. ב-2008 נפתח בנמל התעופה טרמינל חדש בשטח של 20,000 מטר רבוע.
האגודה למען ירושלים
פעולות האגודה
האגודה למען ירושלים הוקמה מחדש בירושלים המודרנית תחת שלטונה של מדינת ישראל ומאגדת גופים שונים במטרה דומה לזו של האגודה המקורית. בהם, המחלקה לגאוגרפיה של האוניברסיטה העברית, המחלקה לאדריכלות של בצלאל, המחלקה לאדריכלות ולתכנון ערים של הטכניון והמועצה לשימור אתרים.
אוטו וולך
קורות חיים
העניק לטרפן ופינן את שמותיהם, והיה הראשון ליטול על עצמו מחקר שיטתי של הפינן. הציע להתייחס לטרפנים כאל אוליגומרים של איזופרן; הצעה זו ידועה ככלל האיזופרן, והיא סייעה רבות בהבנת המבנה של טרפנים רבים. פרסם ספר אודות הכימיה של טרפנים בשנת 1909, בשם "Terpene und Campher".
דיוויזיית הרגלים הרכובים יומנרי
הקמת הדיוויזיה
ביוני 1917 נבנתה דיוויזיית הרגלים הרכובים יומנרי בחאן יונס, בפיקודו של מייג'ור גנרל ג'ורג' דה סימונס בארו, והיא הורכבה משלוש בריגדות פרשים שהתבססו על רגימנטים מהצבא הטריטוריאלי הבריטי:
הדיוויזיה שויכה לקורפוס המדבר הרכוב בפיקודו של גנרל הנרי שובל.
פולינומי לז'נדר
למשוואה זו נקודות סינגולריות רגולריות (Regular Singular Point) ב-x=\pm1, והיא ניתנת לפתרון בשיטת טור חזקות (שיטת פרובניוס). הנירמול הסטנדרטי הוא: \ P_n(1)=1.
פונקציה יוצרת
הפונקציה היוצרת, של פולינומי לז'נדר היא:
הצגה אינטגרבילית
הצגה אינטגרבילית של פולינום לז'נדר:
נדיה בולאנז'ה
ביוגרפיה
חיי הרגש של נדיה בולאנז'ה התרכזו במידה רבה סביב אהבתה לאחותה, לילי בולאנז'ה, שהייתה צעירה ממנה בשש שנים. לילי הייתה אחת מתלמידי הקומפוזיציה הראשונים של נדיה, והנחייתה אחראית במידה רבה לכך, שלילי הייתה לאישה הראשונה שזכתה בפרס רומא, בשנת 1913.
איוואן אוחוב
ביוגרפיה
באולימפיאדת לונדון זכה במדליית זהב לאחר שעבר גובה של 2.38 מטר, לפני אריק קינרד מארצות הברית (2.33 מטר) ורוברט גרברז מבריטניה, מועתז עיסא בראשים מקטר ודרק דרואין מקנדה (2.29 מטר).
ז'ורז' בראק
ביוגרפיה
ז'ורז' בראק נולד ב-13 במאי 1882, בארז'נטיי (Argenteuil), על גדת הסן. כשהיה בן 8 עברה משפחתו ללה-הבר, וילדותו עברה עליו בסביבת אתרים שהיוו מוקד לציירים מהזרם האימפרסיוניסטי. כנער, השתעמם בראק בבית הספר ונשר מהלימודים, ובמקביל גילה משיכה לתחום הציור. את דרכו התחיל כאמן פוביסט, ולאחר מכן, יחד עם פבלו פיקאסו פיתח את הזרם הקוביסטי.
המפגש עם פיקאסו ופיתוח הקוביזם
תגובתו הראשונה של בראק ליצירה "העלמות מאביניון" מתבטאת בציורו "העירומה הגדולה" (1908). ביצירה זו, תיאר בראק את המודל ממספר נקודות מבט, זאת באמצעות פירוק מבנה גופה והרכבתו מחדש על ידי אוסף גופים בעלי נפח. בראק שמר על פירוט אנטומי ונשאר נאמן לייצוג הפיגורטיבי, באופן יחסי לפיקאסו שנטה להפשטה עזה יותר. על ציור זה אמר בראק: "'אינני יכול לתאר אישה במלוא יופייה הטבעי… אין לי ולא לאיש הכישרון לכך.. לכן כדי ליצור יופי זה אבטא את התרשמותי הסובייקטיבית. הטבע הוא רק מבוא לקומפוזיציה דקורטיבית ולרגש. יש בו רגשות ואני מתרגמם ליצירת אמנות. ברצוני לחשוף את המוחלט ולא את האישה הפיקטיבית'."במהלך 1908 עסק בראק בעיקר בציור נופים. בציורו "בתים באסטק" ניכרת השפעתו של סזאן בהתייחסות אל החלל הציורי. כבר בתקופה זו התחיל בראק להשתמש באור וצל באופן שרירותי ולא ריאליסטי. הקצעים, שאימץ כצורות לביטוי הנפחים, היו גדולים יותר ובעלי איכות גאומטרית קובייתית יותר מאלו של פיקאסו.
קלוד מונטיפיורי
קורות חיים
קלוד נולד לאריסטוקרטיה האנגלו-יהודית. הוא היה בנם של נתנאל מונטיפיורי, אחיינו של השר משה מונטיפיורי, ואמה גולדסמיד, בתו של הברונט יצחק גולדסמיד. בעוד שנתנאל היה פרנס בית הכנסת בוויס-מרקס המסורתי, אמה הייתה חברה בבית הכנסת מערב לונדון, שראשיו פרשו ב-1843 מהקהילה האורתודוקסית בבריטניה והשתיתו את תביעתם לבטל את יום טוב שני של גלויות והנהגות אחרות על כך שרק המקרא מהווה טקסט מקודש, בעוד התלמוד הוא יצירה אנושית. קלוד גדל במוסד השני. ב-1878 היה אחד היהודים הראשונים להיכנס לאוניברסיטת אוקספורד, אחרי שההגבלות עליהם בוטלו ב-1866. הוא למד בבייליול קולג', שם נעשה תלמיד מועדף של התאולוג האנגליקני הליברלי רב-ההשפעה בנג'מין ג'ווט. הלה היה אחד מחלוצי הניכוס של ביקורת המקרא לתוך הכנסייה. ב-1881 סיים תואר בלימודים קלאסיים.
ב-1889 ייסד יחד עם ישראל אברהמס את Jewish Quarterly Review, בו ניתנה במה פתוחה לחוקרים שעסקו בביקורת המקרא. ב-1892 הוזמן על ידי ג'ווט לשאת את הרצאת היברט השנתית, במה חשובה לענייני פילוסופיה דתית. בהרצאתו, "מקורה וצמיחתה של הדת כפי שהיא משתקפת בזו של העברים הקדומים", שטח את משנתו; בשנים הבאות לא חידש כמעט דבר בנוסף למה שנאמר שם, והעיקרים שהתווה כונסו ב-1912 בספר "מתווה ליהדות ליברלית." ב-1896 פרסם פרשנות לתנ"ך לפי שיטתו. באותה שנה מונה לנשיא ההתאחדות האנגלו-יהודית, תפקיד שהחזיק בו עד 1921. ב-1886 נישא לתרזה אליס שורשטיין, אם בנו היחיד נתנאל, שמתה שבוע אחרי הלידה. ב-1902 נישא מחדש לפלורנס וורד, שעברה גיור לשם כך. מסוף המאה ועד ימיו האחרונים היה מונטיפיורי פעיל חשוב ותורם מרכזי, לצד דמויות כמו ברתה פפנהיים, של "האגודה להגנה על נשים ונערות יהודיות" שקמה כדי להיאבק בייבוא ההמוני של צעירות יהודיות ממזרח אירופה לזנות.
קשר סיבתי משפטי
אירוע טבע בלתי רגיל
ס' 64(1) לחוק קובע כי הקשר הסיבתי ישלל אם הנזק נגרם על ידי מקרה טבעי בלתי רגיל שאדם סביר לא יכול היה לראותו מראש ואי-אפשר היה למנוע תוצאותיו אף בזהירות סבירה. כלומר במקרה של התרשלות המקיימת את דרישת הקש"ס העובדתי אשר היה מעורב בה מאורע טבע לא צפוי לא נטיל אחריות נזיקית. החריג הזה כמעט ולא מוצא ביטוי והוא מתייחס לאותם מקרים נדירים של התערבות של מאורע טבע לא צפוי שיצר את הנזק. חריג זה אינו בעל משמעות שכן הוא נובע באופן טבעי ממבחן הצפיות. את הבעיה המרכזית שמעורר החריג הזה, אפשר לראות בפרשת אמזלג שבה מדובר באדם שעבד כפועל בבית-חרושת ונפגע בראשו על ידי לוחות אזבסט שניתקו מגג בנין המטווייה בעת סופה עזה, הוא תובע פיצויים מהחברה המחזיקה את אולם המטווייה ומן החברה שבנתה את המבנה שש שנים קודם לכן. בפסה"ד טוען השופט לנדוי כי קיימת לכאורה סתירה פנימית בין הרישא של הסעיף המניח אשם של המעוול והסיפא של הסעיף שדורש התנהגות סבירה. למעשה כאשר אין אפשרות למנוע את התוצאה באמצעות נקיטת זהירות סבירה אזי שלא מתקיים הקשר הסיבתי העובדתי ולא מתעוררת כלל שאלת הקשר הסיבתי המשפטי. ביטוי יחיד לחריג זה מופיע בפס"ד לאה שרון נ' או.אר.אס כוח אדם. שער חשמלי שבבעלות הנתבעים פורק והושען על גדר סמוכה למשך כחמש שעות לצורך תיקון. משב רוח חזק ופתאומי הוביל לנפילת השער על המנוח ולמותו. בית המשפט המחוזי קבע כי מדובר באירוע טבעי בלתי רגיל במובן זה שאדם סביר לא יכול היה לצפותו מראש ולמנוע את תוצאותיו גם בנקיטת זהירות סבירה. בית המשפט העליון קבע כי לכאורה ככל שאנו עוסקים בעוולת הרשלנות חריג זה הוא מיותר לאור דבריו של לנדוי. נראה כי אם הוכחה התנהגות רשלנית החריג אינו רלוונטי לאור הסיפא של הסעיף הדורשת כי לא היה בכוחה של התנהגות סבירה כדי למנוע את הנזק. בית המשפט קבע כי במקרה הנידון משב הרוח לא היה נדיר אף על פי שהוכח כי הוא בלתי שכיח ולכן אין לראותו כאירוע טבע בלתי רגיל השולל את הקשר הסיבתי.
ג'ים הנסון
השפעתו
לאחר מותו המשיכו לצאת סרטים המבוססים על דמויות שיצר הנסון ובהם:
הוועד הערבי העליון
ועדת פיל
בסוף יוני 1937 נעשה ניסיון לרצוח את פח'רי נשאשיבי, ובתחילת יולי עזבו את הוועד הערבי העליון נציגי "מפלגת ההגנה הלאומית" הנשאשיבית, ראע'ב נשאשיבי ויעקוב פראג'. המרד לא ייצג מעתה את כל ערביי הארץ, אלא רק את חוגי "אסתיקלאל" והחוסיינים.
ויקטור גריניאר
חייו
תגובת גריניאר היא כלי חשוב לבניית תרכובות אורגניות גדולות ממולקולות קטנות. על ידי בחירה זהירה של חומרי המוצא, ניתן לבנות מגוון רחב של חומרים בעזרת תגובה זו. על עבודתו זו, זכה גריניאר בפרס נובל לכימיה בשנת 1912, במשותף עם עמיתו הצרפתי, פול סבטייה (שזכה בפרס על עבודתו בתחום ההידרוגנציה).
גרהרד קרצ'מר
חייו
היטלר זימן את קרל ברנדט, אחד מרופאיו האישיים, ושלח אותו ללייפציג כדי לחקור את פרשת קרצ'מר. היטלר אמר לברנדט שאם מצבו של גרהרד קרצ'מר הוא כפי שמתואר בעתירתו של ריכרד קרצ'מר, האב, היטלר מאשר לברנדט לרצוח את גרהרד, בהתייעצות עם רופאים מקומיים, ואם יינקטו צעדים משפטיים כלשהם, תביעה כזו תידחה מבית המשפט ואף לא תגיע לדיון משפטי. בלייפציג בדק ברנדט את הילד והתייעץ עם קאטל ועם רופא נוסף, ד"ר הלמוט קוהל. ברנדט ביקר בכפר פומסן וראה את בני הזוג קרצ'מר. ברנדט הודיע לרופאי לייפציג על הוראותיו של היטלר, והם הסכימו שיש לרצוח את גרהרד קרצ'מר, אף על פי שידעו שהדבר אינו חוקי.
מותו
לפי פנקס הכנסיות של פומסן, גרהרד קרצ'מר מת בפומסן מ"חולשת לב" ב-25 ביולי 1939. הוא נקבר בחצר הכנסייה הלותרנית שלושה ימים לאחר מכן. לא קיימים רישומים רפואיים ועדותם של ברנדט וקאטל לאחר המלחמה הייתה סותרת ומתחמקת, אך החוקר שמידט סבור שגרהרד נרצח במרפאה בלייפציג בזריקה של סם נפוץ כמו לומינל, ושפנקס הכנסייה זויף כדי להסתיר עובדה זו.
אנטוני ואן לוונהוק
קורות חיים
לוונהוק נולד בדלפט בשנת 1632 לאב שהיה קולע סלים ואם שהייתה בת למשפחת מבשלי בירה. אביו נפטר בילדותו והוא גדל עם אמו ובעלה. הוא למד בבית ספר יסודי ובגיל 16 החל תקופת חניכות של שש שנים כשוליה בשוק הבגדים באמסטרדם, תקופה בה עבד בעיקר כקופאי. בגיל 22 שב לדלפט, פתח חנות משלו והתחתן. עסקיו הצליחו ולוונהוק רכש מעמד שהביא למינויו למגוון תפקידים עירוניים. בין השאר, כיהן כראש מועצת העיר, מפקח על מידות ומשקלות ומודד עבור בית המשפט.
בשנת 1674 ראה לוונהוק יצורים חיים במי ביצה שראה במיקרוסקופ שלו ובשנת 1676 הוא שלח את המכתב השמיני שלו לחברה המלכותית בו תיאר את היצורים החיים שראה. בשנת 1680 זכה להתקבל כחבר בחברה המלכותית. את המיקרואורגניזמים שראה כינה בשם אנימלקולס animalcules ("חיות קטנות").
המיקרוסקופ שלו היה מורכב מעדשות המגדילות עצמים פי 250 (שאותן ליטש בעצמו) המשובצות בגלילי מתכת שהכין. לוונהוק גילה עולם של יצורים זעירים. הוא תיאר בין היתר תאי דם אדומים, נימי דם, חיידקים ותאי זרע. לוונהוק חקר את מחזור החיים של חרקים והראה כי הם נוצרים מביצים ולא מרבייה ספונטנית.
משחקי הכס (סדרת טלוויזיה)
תקציר העלילה
דמותה של סרסיי לאניסטר מבוססת על איזבלה, נסיכת צרפת (1295–1358). עם זאת, משלבת הסדרה מקורות השראה נוספים, כגון: חומת אדריאנוס, שזכתה בעלילת הסדרה לשם "החומה הגדולה", נפילתה של רומא, האגדה של אטלנטיס, סאגות איסלנדיות מתקופת הוויקינגים (אנשי איי הברזל), ופרשי המונגולים שזכו בסדרה לייצוג בדמותם של שבטי הדות'ראקים (החאלסר). אלמנטים נוספים שאובים מ"מלחמת מאה השנים" (1337–1453) והרנסאנס האיטלקי (1400–1500). רבים מאמינים כי הצלחתה של הסדרה נובעת מכישרונו של מרטין לשלב בין האלמנטים הללו לכדי עלילה אמינה ומשכנעת.
אתרי צילום
בעונה השנייה, הועתקו אתרי הצילומים ממלטה לדוברובניק שבקרואטיה, שאפשרו צילומי עיר בסמוך לים (מעלה המלך). האי לוקרום, מנזר דומיניק הקדוש באי טרוגיר ומקומות נוספים שימשו אתרי צילומים עבור קארת'. באיסלנד (באזור קירקיופל) נערכו צילומים עבור האתרים שמצפון לחומה.
איטליה בימי הביניים
תקופת ימי הביניים באיטליה התחילה במאה ה-6 והסתיימה במאה ה-14.
משחקי הכס (סדרת טלוויזיה)
צפייה פיראטית
במאי 2016 התרחשה הדלפה נוספת כאשר השלוחה הסקנדינבית של רשת HBO העלתה לאתר שלה את הפרק החמישי של העונה השישית 24 שעות לפני מועד השידור המקורי. מאוחר יותר הפרק הוסר אך היה זה מאוחר מדי לאחר שעותק הפרק כבר הופץ באתרי שיתוף קבצים.
איטליה בימי הביניים
האימפריה הרומית הקדושה (המאה ה-9–10)
ב-951 שולבו כס המלכות של איטליה וגרמניה. השליט של הממלכה החדשה היה אוטו הראשון, שטען שהאיחוד החיה את האימפריה של קרל הגדול וקיבל את התואר קיסר האימפריה הרומית הקדושה ב-962. באותה תקופה התחזקה השליטה של השליטים החילוניים על הכנסיות בשטחם. יוקרת האפיפיור נחלשה באותה העת.
תום ימי הביניים (המאות ה-11–14)
המאה ה-11 סימנה את סיום התקופה החשוכה ביותר בימי הביניים. המסחר התגבר לאט לאט, במיוחד בים, שם הפכו הרפובליקות הימיות אמאלפי, ונציה, פיזה, גנואה, אנקונה וגאיטה למעצמות ימיות גדולות. האפיפיור החזיר לעצמו את סמכותו, ופתח במאבק ממושך עם האימפריה הרומית הקדושה, בנושאים כנסייתיים וחילוניים. למשל במאבק האינווסטיטורה. שלטון האפיפיורים במדינת האפיפיור הוגבל לדוכסות רומא (אזור לאציו של ימינו) ולשטחים שסביבה בלבד. השפעתו הציבורית הרבה של האפיפיור באותה תקופה באה לידי ביטוי בעידוד מסעות הצלב. הם היו סדרת מלחמות דת ומסעות צבאיים אשר החלו בניסיונות לכבוש את ירושלים מן המוסלמים ולהביאה תחת שלטון נוצרי, אך הפכו למלחמות טריטוריאליות גם על מקומות אחרים באירופה ובמזרח התיכון. כמו כן, הדרדרו יחסיו עם הכנסייה האורתודוקסית שמרכזה היה הקיסרות הביזנטית. ניסיונות לבטל את פילוג הכנסייה הנוצרית כשלו.
נח נפתולסקי
כנרת
עיסוקו העיקרי, מלבד עבודה בשכירות ושמירה, היה בניסיונות חקלאיים לגידול סוגי ירקות וחיטה שונים בשיטות של חקלאות שלחין. הוא הצליח להשיג קרקע בה ביצע ניסיונות באופן פרטי, בסמוך לחוות כנרת.
Paranoid (שיר של קניה וסט)
Paranoid הוא שיר של אמן ההיפ הופ האמריקאי קניה וסט, בשיתוף זמר ה-R&B, מיסטר האדסון. הוא יצא ב-24 במרץ 2009, בתור הסינגל הרביעי והאחרון מאלבום הסטודיו הרביעי של וסט, 808s & Heartbreak. השיר הופק על ידי וסט בשיתוף ג'ף באסקר ופט פלין, בזמן ששלושתם כתבו את השיר ביחד עם הראפר קונסיקוונס וקיד קאדי. בזמן שהשתתף בשיר, חתם מיסטר האדסון בחברת התקליטים של וסט, GOOD Music.
הצלחה
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-40 מיליון.
אופורטוניזם
מקור המונח
המקור האטימולוגי של המילה נגזר משמו של אל המזל הרומי, פורטונוס (Portunus). מלחים שחיפשו מקום עגינה מוגן מפני סערות התפללו לאל פורטונוס, לכן המילה הרומית לנמל היא "פורטוס" ובקיצור "פורט" וממנה נגזר גם שמו של הנמל הראשי של פורטוגל, פורטו ובכינויו בפי המקומיים, "אופורטו" (״הנמל״). בתקופת ספינות המפרשים, היו בין יורדי הים אשר שהו בנמל, כאלה שלא היה להם יעד מחייב, אלא הפליגו ליעד משתנה, לפי הרוח שנשבה באותה תקופה. יורדי ים אלה, שחיכו לשעת כושר כדי להפליג, כי לא תמיד נשבה הרוח, הפליגו לכיוון אליו נשבה הרוח, לכן כונו "אופורטוניסטים".
שימוש במונח
ברפואה קיים המושג זיהום אופורטוניסטי על ידי פתוגן המנצל חולשה של מערכת החיסון כדי לתקוף את הגוף.
מסביב לעולם ב-80 חלומות
מסביב לעולם ב-80 חלומות (בצרפתית: Les Aventures de Carlos) היא סדרת אנימציה צרפתית בת 26 פרקים שהופקה לטלוויזיה ב-1992. הסדרה שודרה בערוץ 2, בזכיינית רשת בשנות התשעים.
הלהקה (פסקול)
רקע
הסרט, בבימויו של אבי נשר, עוסק בקורותיה של להקה צבאית ועוקב אחרי החזרות להופעות הלהקה וכן אחר הופעותיה בפני חיילים. לשירים בסרט תפקיד חשוב בהנעת העלילה, הן בשל התחרות בין החיילים על תפקידי הסולו ותשומת הלב הציבורית והן בשל המתח שבין במאֵי הלהקה לפקודיהם.
בתרבות הישראלית
הסרט מייצג נקודת מפנה חשובה בתרבות הישראלית. ניתן לזהות בפס הקול מעבר מהשירה המקהלתית־הקיבוצית והזמר העברי המגויס לטובת סדר יום לאומי-צבאי, אל מוזיקת הרוק חתרנית ומרדנית. הדגשת שירת הסולו, אף היא, משקפת את האתגר שהציבו מה שנהוג לכנות "השוליים החברתיים" או ה"פריפריה" לסדר היום החברתי-תרבותי של ההגמוניה הישנה בישראל. חוקרת התרבות מירי טלמון טוענת שהסרט "מייצר חיווי פרשני על המעבר מתרבות ה'פרוטקציה' המפא"ניקית לתרבות תחרותית ברוח הקפיטליזם והליברליזם הכלכלי האנטי-סוציאליסטי שביטאו את המהפך הפוליטי של 1977 עם עליית הליכוד". על פי ניתוח זה ניתן לראות בסיפורה של הלהקה את סיפור "חילופי הנורמות התרבותיות מקולקטיביזם לאינדיבידואליזם תחרותי, ומיוקרה של המרכז הוותיק לאתגורו על ידי החדשים והפריפריה".
אורן הסוכר
אורן הסוכר הוא מקור חשוב לעץ, כשקצב הכריתה עולה על קצב ההתחדשות.
תפוצה ובית גידול
אורן הסוכר גדל בעיקר על המדרונות המערביים (המקבלים את עיקר הגשם) של רכסי ההרים לאורך החוף במערב ארצות הברית, במדינות אורגון וקליפורניה, אבל גם במערב נבדה ובצפון מערב מקסיקו במדינת באחה קליפורניה, בייחוד ברכסי ההרים של רכס קסקייד, סיירה נבדה, רכסי החוף הפסיפי וסיירה סן פדרו מרטיר (Sierra San Pedro Martir).
מנחם כהן (חבר הכנסת)
כהן נולד בירושלים. היה פעיל בתנועת הנוער העובד. באמצע שנות הארבעים החל לפעול במוסדות מפא"י. היה ממארגני עלייה ב` של ילדים ונוער מסוריה. ניהל את מחלקת השכונות במועצת פועלי תל אביב. היה חבר במועצת העיר תל אביב. לכנסת הראשונה נכנס ב-19 במאי 1951, במקומו של דוד רמז, שנפטר, מטעם מפא"י, לאחר שהוצב במקום ה-79 ברשימת מפא"י ולאחר סדרה ארוכה של התפטרויות מהרשימה לכנסת. היה חבר בכנסות ה-4 עד ה-7 מטעם מפא"י ומפלגת העבודה בשנים 1959 - 1974.
טיי דולה סיין
קריירה
ב-2012 חתם טיי דולה סיין על חוזה הקלטות עם חברת אטלנטיק רקורדס. לאחר חתימתו עם אטלנטיק, ב-1 באוקטובר 2012 הוציא את מיקסטייפ הבכורה שלו, Beach House.
האגודה לזכויות האזרח בישראל
שנות התשעים
ב-1992 חלה עליה בפיגועים שביצעו אנשי החמאס והג'יהאד האסלאמי נגד ישראלים, וב-16 בדצמבר 1992 החליטה הממשלה לגרש ללבנון "מסיתים לפעולות טרור". נציגי האגודה באו בלילה לביתו של השופט אהרן ברק, שנתן צו ביניים שמנע באופן זמני את הגירוש. בדיון עצמו החליטו רוב השופטים לבטל את צו המניעה הזמני, ואנשי החמאס גורשו ללבנון. עם זאת הורה בג"ץ לשר הביטחון ולצה"ל לנמק את החלטת הגירוש, וראש הממשלה יצחק רבין תקף את האגודה בחריפות וכינה אותה "האגודה לזכויות החמאס". בדיון לגופה של העתירה, נקבע כי לא ניתן לגרש ללא מתן זכות טיעון, וכי המגורשים רשאים לממש את זכות השימוע שלהם בדיעבד. למחרת, חובלה מכוניתו של עו"ד יהושע שופמן, שייצג את האגודה בפרשה.
ב-1994, לאחר טבח מערת המכפלה, בוצעו מעצרים מנהליים בקרב פעילים בתנועת כך. נועם פדרמן ושנים אחרים מן העצורים מהם ביקשו וקיבלו מהאגודה ייצוג משפטי, נוכח התנגדותה העקרונית של האגודה למעצרים המתבצעים על ידי הרשות המבצעת ולא על ידי הרשות השופטת. היה זה מקרה ראשון של ייצוג אנשי ימין על ידי האגודה בנסיבות שכאלה, שכן רוב רובם של המעצרים המנהליים באותן שנים היו של פלסטינים תושבי יהודה ושומרון ורצועת עזה.
המאה ה-21
ב-2000 קיבל בג"ץ עתירה שהגישה האגודה בשם רותי וניקול ברנר-קדיש, זוג לסבי, עקב סירובו של משרד הפנים לרשום את ניקול כאם המאמצת של מתן, בנה של בת זוגה רותי. למרות ניסיונות משרד הפנים למנוע את הדבר, ביולי 2001 נרשמה ניקול כאמו השנייה של מתן, ובכך נקבע התקדים של שתי אמהות.
ב-2006 עתרה האגודה לבג"ץ בעניינם של מספר זוגות גברים שהתחתנו בקנדה לפי החוק המאפשר שם נישואים חד-מיניים. בבג"ץ יוסי בן-ארי נגד מנהל מינהל האוכלוסין במשרד הפנים ביקשו הזוגות לרשום את הנישואין הללו בישראל. עמדת המדינה הייתה כי בעוד שיש לתת לזוגות הומו-לסביים שוויון זכויות מלא בכל הנוגע לזכויות כלכליות, בית המשפט אינו רשאי להכיר בתבנית משפטית חדשה למיסוד הזוגיות, אלא עליו להשאיר עניין זה למחוקק. בג"ץ קיבל את העתירה וחייב את המדינה לרשום כנשואים את הזוגות שנישאו בקנדה, בין השאר בהסתמך על הלכת פונק שלזינגר, שבה חויבה המדינה לרשום נישואים אזרחיים שנערכו מחוץ לישראל.
בשנת 2011 פרסמה האגודה דוח ובו טענה כי ישראל מקיימת ביהודה ושומרון שתי מערכות חוק נפרדות: האחת, ישראלית-אזרחית, לאזרחים ישראלים, והשנייה, צבאית, לתושבים הפלסטינים. בדוח נטען כי התוצאה היא אפליה ממוסדת של הפלסטינים, שאינה מסתכמת בעניינים ביטחוניים ופליליים אלא נוגעת כמעט לכל תחומי החיים. בשנת 2013 הביעה האגודה התנגדות להצעת החוק להחיל את חוק עבודת נשים ביהודה שומרון.
מבנה האגודה ופעילותה
מדי שנתיים מתקיימות בחירות חשאיות בין חברי האגודה, שבהן נבחרים חברי ההנהלה הציבורית, ומתוכם נבחר יו"ר ההנהלה. לאורך השנים מילאו את תפקיד יו"ר ההנהלה בין היתר ארי שביט, יולי תמיר, רות גביזון, עדנה אולמן-מרגלית, איל בנבנישתי, דוד קרצמר, מרדכי קרמניצר, נעמה כרמי דורי ספיבק ופרופ' גילה שטופלר. מ-2023 ממלאת את התפקיד עמית שכטר. מנכ"לית האגודה החל מנובמבר 2021 היא נועה סתת, ויועצה המשפטי דן יקיר. נשיא האגודה הוא הסופר סמי מיכאל.